اشعر بالراحة و انا في مكان لوحدي
اعاني من مشاكل نفسية من الصغر، و في دكتور حتي قال لاهلي بذلك و انا طفلة، وانا اعتقد انه اضطراب الشخصية الحدية و العصبية ورفضوا العلاج و اعتبروني طفلة عدوانية لاني ابي طيبب و بيتجنب الادوية علي قدر ما يستطيع ،هو الموضوع اتنسي من زمان، مشاكلي النفسية دايما اثرت علي علاقاتي الاجتماعية طول حياتي ظهر دا في الفتره الاخيرة دايما كنت ببقي وحيدة و بدمر علاقتي بالناس و في الجامعة وصل بي الحال دلوقتي انا بتجنب اي حد اعرفه باي شكل او الي اعرفهم بيتجنبوني و بحس بالراحة و انا في مكان لوحدي، مع اني بدرس طب و محتاجة مهارات اجتماعية و عدم انعزال،. و فقدت لاصدقاء، صعب بنسبالي اني اتكلم مع اهلي ،لان الحمل عليهم كبير ، اختي الصغيرة عندها توحد و شيزوفيرنيا و بتتعالج و مصعبة حياتهم و حياتي.. و دايما بيجلها نوبات و بتضربني بعنف شديد انا بذات برغم اني اتعودت معنتش مستحملة.. مش قادرة اعبر جواي ايه و لا الغرض الشكوي، و عارفة ان يعض الظروف الصعبة مش نهاية العالم، و بحمد ربنا علي نعمه عليا، بس انا الفترة الاخيرة ففدت السيطرة علي نفسي، وباين عليا و معنتش مستحملة، و مستواي الدراسي بيقل و نشاطي .. مش عارفة ابتسم او اكون عادية.. اساعد نفسي ازاي .. هل الحل في طبيب نفسي و علاج.. او اعمل ايه بنفسي عشان اطلع او اخففه مع العلم ان اهلي مش متجاوبين مع فكرة اني ممكن اكون مريضة.